As jy net wil ontspan en die natuur geniet, is dit die plek om heen te gaan. Kinders mag dit egter nie so aangenaam soos volwassenes ondervind nie.
Die dorpie bied nie veel vir 'n toeris nie. Maar dan natuurlik gaan dit nie oor die dorpie nie, dit gaan tog immers oor die majestueuse Gariepdam! 'n Toeris moet dus voorberei, want in Oviston of Venterstad is die voorraad in die enkele winkeltjies uiters beperk. Maar nou ja! As jy vir natuurskoon soek, is hierdie wêreld puik.
Ons het nie baie tyd spandeer in Venterstad nie, maar met die dorpie se ligging so na aan die Gariepdam, lyk baie belowend vir 'n kort verblyf on die area te verken.
My pa en sy sibbe het groot geword in Oviston. Dit was dus 'n belewenis om die klein dorpie te verken en herinneringe saam met my pa te deel van sy kinderjare. Dit was 'n mooi naweek met vele mooi herinneringe.
Venterstad sou ek nie as toeristebestemming beskou nie. Oviston sou ek 4 sterre gee aangesien dit so naby Gariepdam is en dit 'n gerieflike oorslaapbestemming tussen die Kaap en Pretoria is.